Panarea

Panarea je najmenší z obývaných ostrovov a celkovo druhý najmenší ostrov súostrovia Liparské ostrovy (jeho plocha je len 3,4 km²). Nachádza sa približne 20 km severovýchodne od ostrova Lipari. Obývaný je už od staroveku, gréci mu dali meno Hycesia. Na ostrove žije trvalo približne 280 obyvateľov. Geológia Panarea je vlastne časť vynoreného rozsiahlejšieho vulkanického komplexu s centrálnym kráterom umiestneným asi 2 km východne od pobrežia ostrova. Komplex Panarea sa vyvinul v dvoch fázach: staršia efuzívna fáza (vytvorila lávové dómy Basiluzzo, Castello a Secca dei Pesci v súčasnosti pod vodou) a mladšia explozívna. Najmladšie vulkanity sú popolové depozity s vekom 42 000 až 13 000 rokov, tie však môžu pochádzať aj z vulkanických centier iných ostrovov. Jediným prejavom sopečnej činnosti je fumarolická aktivita pod hladinou mora. Iné projekty Commons ponúka multimediálne súbory na tému Panarea Externé odkazy www.volcano.si.edu - Panarea na Global Volcanism Program (po anglicky)